

 **DAUGAVPILS PAŠVALDĪBAS CENTRĀLĀ PĀRVALDE**

Reģ. Nr. 40900039957, K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts info@daugavpils.lv www.daugavpils.lv

**R Ī K O J U M S**

Daugavpilī

2024. gada 14. novembrī Nr. 398e

**Par grozījumiem Daugavpils pašvaldības centrālās pārvaldes**

**darbinieku un amatpersonu ētikas kodeksā**

Pamatojoties uz Pašvaldību likuma 22. panta pirmās daļas 2. punktu, Daugavpils pašvaldības centrālās pārvaldes nolikuma, kas apstiprināts ar Daugavpils domes 2022. gada 29. decembra lēmumu Nr. 894, 3. punktu un 16.7. apakšpunktu, ņemot vērā Ministru kabineta 2017. gada 17. oktobra noteikumos Nr. 630 “Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā” 7.4. apakšpunktu,

**izdarīt** Daugavpils pašvaldības centrālās pārvaldes darbinieku un amatpersonu ētikas kodeksā, kas apstiprināti ar Daugavpils pašvaldības centrālās pārvaldes vadītāja p.i. 2023. gada 31. marta rīkojumu Nr. 79e, šādus grozījumus:

1. Papildināt 5.2. apakšpunktu ar 5.2.8., 5.2.9., 5.2.10. un 5.2.11. apakšpunktu šādā redakcijā:

“5.2.8. darbinieks iesaistās, lai sabiedrībai ir viegli pieejama vispusīga, aktuāla un viegli uztverama informācija par pašvaldības darbu, skaidro iecerētās darbības, pieņemto lēmumu būtību un ieguvumus no tiem;

5.2.9. darbinieks izvērtē, kāda iestādes rīcībā esoša vai tās radīta informācija būtu nozīmīga sabiedrībai, ierosina un sekmē šādas informācijas vispārpieejamības nodrošināšanu, vēlams, atvērto datu formā;

5.2.10. darbinieks plāno un nodrošina efektīvu sabiedrības līdzdalību pašvaldības darbā un lēmumu pieņemšanā, laikus apzina ieinteresētās puses un izmanto piemērotas iesaistes formas un metodes, dodot iespēju paust viedokli un ietekmēt lēmumus, kā arī nodrošina atgriezenisko saiti, izvērtējot līdzdalības rezultātus;

5.2.11. darbinieks pastāvīgi vērtē privātpersonu pieredzi, izzina un ņem vērā viņu vajadzības.”.

1. Papildināt 5.3. apakšpunktu ar 5.3.6., 5.3.7., 5.3.8., 5.3.9., 5.3.10. un 5.3.11. apakšpunktu šādā redakcijā:

“5.3.6. darbinieks izmanto un attīsta pašvaldības darbā nepieciešamās kompetences, prasmes un zināšanas, pārņem nozares un privātā sektora labo praksi un starptautisko pieredzi;

5.3.7. darbinieks strādā efektīvi, izvirzīto mērķi un kvalitatīvu rezultātu sasniedzot ar iespējami maziem resursiem;

5.3.8. darbinieks ir atvērts pārmaiņām un iesaistās jaunu pieeju un inovāciju izmantošanā pašvaldības darbā;

5.3.9. darbinieks tiecas uz klientu izcilu apkalpošanu, lai ikkatrs saskarsmē ar pašvaldības darbu būtu apmierināts ar saņemto pakalpojumu;

5.3.10. darbinieks tiecas mazināt administratīvo slogu un ievērot principu “konsultē vispirms”;

5.3.11. darbinieks pilnveido zināšanas un prasmes, lai nodrošinātu pašvaldības darba kvalitāti.”.

1. Papildināt 5. punktu ar 5.4. apakšpunktu šādā redakcijā:

“*5.4.* *pašvaldības ilgtspēja un sabiedrības labklājība:*

5.4.1. darbinieks ar savu darbu sekmē pašvaldības ilgtspējīgu attīstību un sabiedrības labklājību, nodrošinot labu mantojumu nākamajām paaudzēm;

5.4.2. darbinieks ņem vērā un prasmīgi līdzsvaro dažādu iesaistīto pušu, nozares un pašvaldības kopējās intereses;

5.4.3. darbinieks veido pārdomātu un paredzamu pašvaldības politiku nozarē un tiesisko regulējumu, vispusīgi izvērtējot ieguvumus, riskus un piemērošanu praksē;

5.4.4. darbinieks domā stratēģiski un elastīgi, spēj pielāgoties pārmaiņām sabiedrībā un globālajiem procesiem;

5.4.5. darbinieks sekmē Latvijas vērtību un tradīciju ievērošanu;

5.4.6. darbinieks uzkrāj zināšanas, mērķtiecīgi popularizē tās, īpaši to personu vidū, kurām tās visvairāk nepieciešamas.”.

1. Papildināt ar 12.1 punktu šādā redakcijā:

“12.1 Centrālās pārvaldes vadītājs un struktūrvienību vadītāji:

12.11. veicina darbinieku izpratni par pašvaldības pārvaldes vērtībām un ētisku rīcību;

12.12. vienmēr rīkojas saskaņā ar tām prasībām, kuras pats izvirza darbiniekam;

12.13. skaidri formulē iestādes vai struktūrvienības darbības mērķus un prioritātes, kā arī attiecīgi struktūrvienības sasaisti ar iestādes mērķiem;

12.14. sekmē profesionālu darba atmosfēras veidošanos struktūrvienībās un Centrālā pārvaldē kopumā;

12.15. veicina darbinieku profesionālo izaugsmi, dalās ar informāciju par iespējām paaugstināt profesionālās prasmes, zināšanas un kvalifikāciju;

12.16. kritiku par darbinieka kļūdām, kas pieļautas darba procesā, izsaka darbiniekam individuāli;

12.17. izvairās no situācijām, kas ētiskā ziņā rada divdomīgu vai pretrunīgu iespaidu, neatbilst vispārpieņemtajām normām, šim kodeksam un kaitē Centrālās pārvaldes un pašvaldības prestižam, reputācijai un tēlam kopumā;

12.18. pastāvīgi pilnveido iestādes vai struktūrvienības iekšējās kontroles sistēmu, darba vidi un darba procesus tā, lai mazinātu iespējamos pārkāpumus un celtu darba efektivitāti;

12.19. regulāri izvērtē iestādes vai struktūrvienības darbību, darbinieku iesaisti un klientu apmierinātību, lai pastāvīgi uzlabotu pašvaldības darbu.”.

1. Papildināt ar 13.1 punktu šādā redakcijā:

“13.1 Ar amata vai darba pienākumiem nesaistītas darbības (piemēram, papildu darbs, studijas, dalība biedrībā) darbinieks veic tā, lai tas netraucētu amata vai darba pienākumu veikšanai.”.

1. Papildināt ar 3.1 nodaļu šādā redakcijā:

“**III.1 Atklātība saziņā ar interešu pārstāvjiem**

17.1 Saziņā ar privātpersonu, kura pēc savas iniciatīvas savās vai citu privātpersonu interesēs sazinās ar darbinieku vai iestādi, lai ietekmētu lēmumu izstrādi vai pieņemšanu, un šī saziņa neizriet no normatīvajos aktos noteiktajām lēmumprojektu saskaņošanas un sabiedrības līdzdalības nodrošināšanas procedūrām (turpmāk – interešu pārstāvis), darbinieka ievēro atklātības, vienlīdzības un godprātības principu.

17.2 Darbinieks visiem interešu pārstāvjiem nodrošina vienlīdzīgas iespējas saņemt informāciju un sazināties ar iestādi un tās darbiniekiem.

17.3 Darbinieks informē tiešo vadītāju vai Centrālās pārvaldes vadītāju par paredzamo tikšanos ar interešu pārstāvi un par viņa interesējošiem jautājumiem.

17.4 Centrālā pārvalde nodrošina atklātību gan saziņā ar interešu pārstāvjiem, gan arī sniedzot informāciju par interešu pārstāvjiem, ar kuriem notikusi saziņa, – kādu personu intereses viņi pārstāv, viņu izteiktajiem priekšlikumiem un kādā veidā tie ņemti vērā.

17.5 Ja lēmuma izstrādē vai pieņemšanā ir ņemts vērā interešu pārstāvja priekšlikums, darbinieks to norāda ar šo lēmumu saistītajā dokumentā (piemēram, anotācijā, izziņā, pavadvēstulē) un, ja iespējams, nodrošina tā publisku pieejamību.”.

1. Papildināt ar 44.1 punktu šādā redakcijā:

“44.1 Darbinieks neatbalsta prettiesisku rīcību, nepieļauj šādas rīcības slēpšanu un, ja darbinieka rīcībā nonāk informācija vai viņš ir bijis liecinieks tam, ka cits darbinieks rīkojas prettiesiski vai pretrunā ar šo kodeksu, darbinieks par to informē Centrālās pārvaldes vadītāju.”.

1. Aizstāt 53. punktā vārdus “Centrālās pārvaldes Administratīvā departamenta Personāla un informācijas sistēmu vadības nodaļas vadītāja” ar vārdiem “Centrālās pārvaldes personāla speciālists”.
2. Papildināt ar 54. punktu šādā redakcijā:

“54. Šī kodeksa saturu regulāri, bet ne retāk kā reizi gadā pārskata Centrālās pārvaldes atbildīgais speciālists un nepieciešamības gadījumā sniedz priekšlikumus Centrālās pārvaldes vadītājam par nepieciešamajiem grozījumiem.”.

Daugavpils pašvaldības centrālās pārvaldes vadītāja S.Šņepste